text: Aðalfundafrágreiðing og ársfrágreiðing fyri 2021
  Ársfrágreiðing 2019 frá forkvinnuni í ADHD-felagnum.
text: #000000
text: Bræv til foreldur í skúlanum – dømi 1
text: #000002
text: Ein mamma at drongi við ADHD hevur deilt sítt bræv, sum hon skrivaði til foreldrini í skúlanum. Vit hava kallað drongin fyri X og gjørt brævið dulnevnt. Tú ert vælkomin at kopiera tekstin og gera títt egna bræv. Tað kann til dømis deilast á telduposti við allan foreldrabólkin ella í facebookbólkinum hjá flokkinum.Brævið kemur her:
text: #000003
text: Tað er ikki lætt at skriva hetta brævið, tí tað er altíð so kensluborið, tá tað snýr seg um sítt egna barn.
text: #000005
text: Vit vilja fortelja eitt sindur um okkara son X, og sjálvandi uttan at hann fær eitt stempul á pannuna.
text: #000006
text: Í staðinfyri vóna vit, at tit foreldur og tykkara børn lættari at skilja, hvussu hann er sum persónur, og hvussu hansara reaktiónir kunnu verða til tíðir, og hvussu tað tá er snildast at reagera.
text: #000007
text: Vit hava havt ein illgruna í langa tíð, at okkurt var øðrvísi við X.
text: #000008
text: Tit hava sikkurt hoyrt um ADHD og kenna kanska onkran, sum hevur hesa diagnosu.
text: #000010
text: Tað er ymiskt, hvussu ADHD slær út hjá børnum. Eg skal royna at lýsa, hvussu tað er hjá X.
text: #000011
text: at hugsavna seg (Heilin útvegar ikki tey neyðugu snignalstoffer, ið ein hevur tørv á)
  uppmerksemi (Hann verður lætt avleiddur av larmi, ljóði og nógvum rundan um hann)
  rættvískensluni (Hevur okkurt verið órættvíst, í hansara hugaheimi, so hevur hann ringt við at sleppa av við ta kensluna)
  strukturi (Hann trívist best, harn tað eru greiðir reglar og strukturerað, og at øll fylgja reglunum. Hevur ringt við broytingum)
  ósemjum “konfliktum” (Hann klárar ikki altíð at steðga á og hugsa seg um, hvat hendi har, og reaktiónin kemur ov skjótt, har hann kann gerast illur)
  broyttum avtalum (Hevur ringt við at ein avtalað kann broytast.)
text: #000013
text: Heima kenna vit nú betur hansara mørk, og av tí sama so unnganga vit nakrar av teimum avbjóðingunum, sum ein við ADHD hevur. Tá hann følir seg tryggan og tað er strukturerað, tá er hann sum flest onnur børn.
text: #000015
text: Tað er gjørt ymiskt í skúlanum, sum ger, at X ikki órógvast so lætt, og soleiðis at hann fær so nógv burtur úr undirvísingini sum gjørligt.
text: #000017
text: X bleiv glaður, tá hann fekk at vita, at hann hevði ADHD. Tí hetta var svarið uppá allar hansara spurningar, so sum, “mamma, hví blívi eg so lætt illur”, “mamma, hví havi eg so ringt við at sita stillur og lesa”, og so framvegis.
text: #000021